૪. મિઠાઈઓ – મને ગળ્યું ખૂબ જ ભાવે છે, નાનપણમાં રોજ તેના વગર ભોજન પૂરું ન થતું. હવે એ આદત છોડાઈ રહી છે, ક્યારેક મિઠાઈ લઈ લેવાય છે, પણ ખૂબ ઓછી માત્રામાં લઈને ખૂબ ધીમેથી અને કણેકણને પૂરેપૂરો માણી શકાય એ રીતે ખાવામાં મજા આવે છે. જો કે હવે જે વધુ આનંદ આપે છે એ છે તાજા, ઠંડા અને લીલા ફળ, દ્રાક્ષ અમારો રોજનો ખોરાક થઈ રહ્યો છે, સફરજન, કેળા અને હવે ઉનાળાને લીધે તડબૂચ પણ ખરાં. આંખ બંધ કરો, દ્રાક્ષ મોં માં મૂકો અને તેના સ્વાદને મનથી અનુભવો, ફક્ત જીભથી નહીં, એ આનંદ અવર્ણનીય છે.